Stjernemagnolia

Stjernemagnolia (Magnolia stellata) er en løvfellende busk som vokser vilt i Japan. 

Den er rikt forgreinet med bred vekst og blir 0,3–2,4 m høy. Bladene er elliptiske til omvendt eggformede, 7–12 cm lange og 2,5–4 cm brede. Oversiden er glatt, og undersiden er glatt eller dekket med hvite hår. Blomstene er hvite eller rosa, stjerneformede og 5–7 cm i diameter. Blomstringen skjer før løvsprett om våren.

Arten vokser vilt bare i et begrenset område rundt Nagoya på den japanske hovedøya Honshu. Den er vanlig plantet i hager, og i Norge kan den dyrkes til herdighetssone 3 eller 4.

Galleri

Kilder

Eksterne lenker 
 

Magnoliafamilien
Sterkt truede arter på IUCNs rødliste
Japans endemiske flora